గ్రామ సమీపంలోని చంద్రగిరి గుట్టల్లో చెన్నకేశవాలయం, శివాలయం, రాతితో నిర్మితమైన కోట, ఏడు కోనేరులు వంటివి నెలకొనివున్నాయి. వరంగల్‌-పరకాల రహదారికి దగ్గర్లో ఏడు దర్వాజలు అనే ప్రాంతం ఉంది, దీనికి కిలోమీటర్ దూరంలో చెన్నకేశవ గుట్ట అన్న పేరుతో మరో చారిత్రిక ప్రదేశం ఉంది. దీనిలో లక్ష్మీనారాయణ స్వామి శిల్పం, పన్నెండుమంది ఆళ్వారుల విగ్రహాలు ఉన్నాయి. ఈ ప్రదేశంలోనే శివలింగం, మహిషాసురమర్దని విగ్రహం, ఓ శిలాశాసనం కూడా కనిపిస్తాయి. ఇవన్నీ ప్రాచీనమైన గ్రామచరిత్రకు ఆనవాళ్ళుగా నిలుస్తున్నాయి. అక్కడి నుంచి మరో కిలోమీటరు దూరంలో 200 ఎకరాల సువిశాల ప్రాంతంలో ప్రాచీన నగరపు అవశేషాలు లభ్యమవుతున్నాయి. ఈ ప్రాంతాన్ని పట్నంకంచెగా స్థానికులు వ్యవహరిస్తుండగా, దీని ప్రాచీననామం చెన్నకేశ్వర పట్టణమనీ దీనిని రేచర్ల పద్మనాయకులు నిర్మించారని పరిశోధకులు నిర్ధారిస్తున్నారు.
విద్యుత్తు
వైద్య సౌకర్యం
ఆరోగ్యం, పోషణ, వినోద సౌకర్యాలు
చారిత్రిక నిర్మాణాలు